CELEX: 32006R0084
Language: sl
Date: 2006-01-18 00:00:00
Title: Uredba Komisije (ES) št. 84/2006 z dne  18. januarja 2006  o spremembi Uredbe Sveta (ES) št. 1183/2005 o uvedbi določenih posebnih omejevalnih ukrepov za osebe, ki kršijo embargo na orožje glede Demokratične republike Kongo

19.1.2006   
            
            
               SL
            
            
               Uradni list Evropske unije
            
            
               L 14/14
            
         
      UREDBA KOMISIJE (ES) št. 84/2006
   z dne 18. januarja 2006
   o spremembi Uredbe Sveta (ES) št. 1183/2005 o uvedbi določenih posebnih omejevalnih ukrepov za osebe, ki kršijo embargo na orožje glede Demokratične republike Kongo
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1183/2005 o uvedbi določenih posebnih omejevalnih ukrepov za osebe, ki kršijo embargo na orožje glede Demokratične republike Kongo (1), in zlasti člena 9(1) Uredbe,
   ob upoštevanju naslednjega:
   
               (1)
            
            
               Priloga I k Uredbi (ES) št. 1183/2005 navaja fizične in pravne osebe, subjekte in organe, na katere se nanaša zamrznitev sredstev in gospodarskih virov iz navedene uredbe.
            
         
               (2)
            
            
               Odbor za sankcije Varnostnega sveta Združenih narodov je 14. decembra 2005 spremenil seznam fizičnih in pravnih oseb, subjektov in organov, za katere naj velja zamrznitev finančnih sredstev in gospodarskih virov. Prilogo I je zato treba ustrezno spremeniti –
            
         SPREJELA NASLEDNJO UREDBO:
   Člen 1
   Priloga I k Uredbi (ES) št. 1183/2005 se spremeni, kakor je določeno v Prilogi k tej uredbi.
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 18. januarja 2006
      
         
            Za Komisijo
         
         Eneko LANDÁBURU
         
         
            Generalni direktor za zunanje odnose
         
      
   
   
      (1)  UL L 193, 23.7.2005, str. 1. Uredba, kakor je bila spremenjena z Uredbo (ES) št. 1824/2005 (UL L 294, 10.11.2005, str. 3).
   
      PRILOGA
      Priloga I k Uredbi (ES) št. 1183/2005 se spremeni:
      Vnos „Dr. Ignace Murwanashy-Aka (alias Ignace). Državljanstvo: ruandsko. Druge informacije: predsednik FDLR. Rezident Nemčije“ se nadomesti z naslednjim:
      Dr. Ignace Murwanashyaka (alias Ignace). Datum rojstva: 14.5.1963. Kraj rojstva: Butera, Ruanda. Državljanstvo: ruandsko. Druge informacije: predsednik FDLR. Rezident Nemčije.